Totsiens - Malkoppie Terapie
Totsiens is te finaal…eintlik moet mens net sê stywe lyne... Ons maak dan seker ons seën die persoon dat dit goed sal gaan tot ons mekaar weer sien.
As ek nie soos jy is nie… of as ek nie soos jy dink nie maak dit van my 'n slegter mens? Hoeveel keer het jy al iemand geoordeel of is jy geoordeel?
Hoe eg is jou glimlag en gelukwensing as jy 'n trotse ouer se boodskappie sien, of as jy sien dit gaan goed met 'n persoon.. Wat maak my hart swart en my tong vol gif? Ek self het al met 'n glimlag iemand geluk gewens maar my hart het geskree dat dit onverdiend is..
Die lewe is vol wense.. ek wens ek is mooi, ek wens ek is maer, ek wens ek is ryk, ek wens ek was slim.. ek wens ek was soos sy.. maar weet jy hoe sy is? Wil jy regtig soos sy wees?
Sien die giftige tong nogal baie by jongmense… die hartseer is dat sommige tonge onder die mantel van Christenskap bedek word. Ek wonder soms hoekom daar 'klasse' is in die mense wat in God glo. Voel so of ons die pot mis sit. Ek dink ek is 'n beter Christen as jy.. ek doen nie wat jy doen nie.. Dit maak my twyfel of ek as Christen geklassifiseer wil word.
Ek is vandag geirriteerd.. hartseer en moeg.. sommer als in een… jy wat verby my stap en my nie groet nie, maak of jy my nie sien nie.. jy wat my oordeel omdat ek dalk 'n kras woord spreek of my kinders nie grootmaak soos wat jy joune groot maak nie, dat ek nie elke sondag in die kerk sit nie .. wel… ek kyk ook nou weg.. totsiens!